google/wiki40b huggingface dataset:
Valónsky región

Valónsky región alebo Valónska oblasť (fran. Région wallonne, nem. Wallonische Region, val. Walonreye, hol. Waals Gewest), skrátene Valónsko, je jeden z troch administratívnych regiónov Belgicka. Predstavuje 33 % obyvateľov (3 498 384) a 55 % (16 844 km²) rozlohy Belgicka. Je to prevažne francúzsky hovoriaci región, no nachádzajú sa tu aj nemecky hovoriace komunity na východe. Tak ako iné regióny, má vlastný parlament a vládu. Hlavným mestom je Namur a oficiálne jazyky sú francúzština a nemčina. Dňa 1. januára 2006 žilo vo Valónsku 3 413 978 obyvateľov. Súčasťou regiónu je aj enkláva Comines-Warneton, ktorá územne nesúvisí so zvyškom územia.
Manciet

Poloha

Obec má rozlohu 42,11 km². Najvyšší bod je položený 212 m n. m. a najnižší bod 105 m n. m.

Obyvateľstvo

Počet obyvateľov obce je 804 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Protopunk

Protopunk je termín opisujúci interpretov, ktorí dali základ vzniku punk rocku. Patria k ním garážové,blues rockové, R&B, rock and rollové, rockabilly, psychedelické a glam rockové kapely zo 60. a počiatku 70. rokov 20. storočia. Označenie kapiel predstavujúci proto punk je veľmi diskutabilné.
Predstavitelia proto-punku v 60. rokoch tvorili rhytmn & bluesové kapely ako Pretty Things, The Rolling Stones, Downliners Sect, The Who, The Animals, The Yardbirds alebo neskôr skupina Iggy Popa, The Stooges. Koncom šesťdesiatych rokov sa dalo označiť protopunkom veľa kapiel hrajúcich psychedelický rock, pre ich agresívnosť, ktorú neskôr prevzal punk rock (Velvet Underground, The Doors (hlavne skladba „Break On Through“), Jefferson Airplane). Začiatkom 70. rokov to bol glam rock a opäť Iggy Pop, David Bowie, Gary Glitter, či Slade a ďalší. Protopunk končí príchodom punk rocku koncom 70. rokov.
Kingston (Ontário)

Dejiny

Prvá osada na mieste súčasného mesta bola založená v roku 1673  pod názvom Fort Cataraquí. V sedemročnej vojne bola pevnosť zničená. V roku 1787 sa mesto spomína pod názvom King’s Town (Kráľovské mesto) na počesť kráľa Juraja III. Názov bol v roku 1788 skrátený na Kingstown.
Poloha mesta v blízkosti vodnej cesty Rideau Canal, postavenej v roku 1832 bola jedným z dôvodov akcelerácie jeho rozvoja. Do 40tych rokov 19. storočia bol Kingston najľudnatejším mestom južného Ontária.
Kingston bol vybraný za hlavné mesto Kanady medzi rokmi 1841 až 1844. Mesto bolo ale považované za príliš malé a disponovalo nedostatkom infraštrukturálneho zázemia, funkciu hlavného mesta preto od roku 1844 plnili Montreal a Toronto a od roku 1857 Ottawa.
Na konci 19. a na začiatku 20. storočia bolo mesto známe lodiarskym priemyslom a výrobou rušňov. V poslednom období podiel ťažkého priemyslu na ekonomike mesta klesal.

Ekonomika

V hospodárení mesta zohráva najväčšiu úlohu štátny a verejný sektor. Najdôležitejšími odvetviami sú zdravotníctvo, vzdelávanie, obrana a turistika. Mesto v poslednom období ťaží zo svojej výhodnej polohy medzi Torontom, Montrealom a Ottawou, výrazný rozvoj zaznamenali logistické a skladovacie služby.  V Kingstone sa nachádzajú dve vysoké školy, Queen's University a vojenská akadémia Royal Military College of Canada.
Francúzska spojka

Francúzska spojka (French Connection) bola sieť, ktorou sa pašoval heroín z Turecka do Francúzska a ďalej do Spojených štátov. Najproduktívnejšia bola Francúzska spojka v 60. rokoch dvadsiateho storočia.

Prevedenie

Základná surovina na výrobu heroínu bola prevážaná najskôr z Indočíny, neskôr z Turecka. Tureckí roľníci legálne pestovali ópium, aby ho predávali zdravotníckym korporáciám. Veľkú časť produkcie však ponúkali na čiernom trhu. Z tohto ópia sa následne získaval heroín.
Heroín sa vyrábal v tajných laboratóriách vo francúzskom prístavnom meste Marseille a v jeho okolí. Bol vyhlásený pre svoju vysokú kvalitu. Jeho výrobu riadila korzická mafia a v spolupráci s ňou aj jeden zo šéfov newyorskej mafie, Lucky Luciano.
Niekoľko tajných laboratórií na výrobu heroínu boli prvýkrát objavené v roku 1937.

60. a 70. roky

V roku 1969 pochádzalo 90% heroínu v USA práve z Francúzska. Spojené štáty preto žiadali tureckú vládu, aby obmedzila produkciu ópia.
V roku 1971 Turecko súhlasilo so zákazom pestovania ópia s účinnosťou od 30. júna 1972.
V roku 1972 bolo v Marseille zlikvidovaných 6 veľkých nelegálnych laboratórií na výrobu heroínu. Na akcii spolupracovali Francúzi a Američania. V tom istom roku zabavili francúzski colníci okolo 420 kg heroínu na rybárskej lodi Caprice des Temps, ktorá mierila z Marseille do Miami.

Kniha

Činnosť Francúzskej spojky bola popísaná knižne spisovateľom Robinom Moorom v knihe The French Connection: A True Account of Cops, Narcotics, and International Conspiracy, ktorá bola neskôr sfilmovaná.
Kolumbijské národné futsalové družstvo mužov

Vrcholné podujatia

Na majstrovstvách sveta FIFA sa kolumbijskému družstvu v rokoch 2003 a 2008 nepodarilo kvalifikovať. Prvýkrát sa mu to podarilo až v roku 2012, keď v novovytvorenej juhoamerickej kvalifikácii skončilo na postupovom 4. mieste. Na šampionáte postúpilo z 2. miesta svojej základnej skupiny do osemfinále, kde prekvapujúco zdolalo Irán, a vo štvťfinále takisto prekvapujúco aj Ukrajinu. Postupom do semifinále dosiahlo svoj najväčší úspech. V semifinále nestačilo na Brazíliu a v boji o 3. miesto ani na Taliansko. O štyri neskôr, keď turnaj MS organizovala práve Kolumbia, skončilo už v osemfinále, v ktorom prehralo s Paraguajom. 
Na juhoamerických majstrovstvách sa zúčastnilo 5-krát, prvýkrát až v roku 2003. Najlepšie umiestnenie dosiahlo v roku 2011, keď v Argentíne postúpilo do semifinále a napokon skončilo štvrté. Štvrté miesto dosiahlo aj v roku 2015 v Ekvádore, keď v zápase o bronz prehralo s Brazíliou. 1 zlatú a 2 bronzové medaily sa mu podarilo získať na Juhoamerických hrách. V rokoch 2009 a 2013 zvíťazilo na turnaji Bolivarianských hier, ku ktorým pridalo striebro z turnaja v roku 2013.
Dvakrát sa Kolumbia zúčastnila prestížneho turnaja Grand Prix de Futsal v Brazílii, na ktorom v roku 2005 obsadila 2. mieste.
Day & Age

Výroba

Skupina začala písať skladby pre album Day & Age, zatialčo sa zúčastňovala turné Sam’s Town. Producent Stuart Price pracoval na niekoľkých remixoch The Killers. Price spoločne s The Killers mali spoločnú večeru a po návrate do štúdia nahrali singel „Human“ za dve hodiny. Brandon Flowers uviedol, že koncepcia albumu je „pokračovaním“ albumu Sam’s Town a povedal: „Je to ako pozerať sa na Sam’s Town z Marsu“. V rozhovore s The Quietus, Flowers povedal, že piesne albumu boli inšpirované umelcami Elton John, David Bowie a Lou Reed.
Na tvorbu obalu albumu si The Killers vybrali Paula Normansella. V albume sa takisto nachádzajú aj portréty členov skupiny. Tieto portréty sa nachádzajú v rôznych častiach hudobného videa singlu „Human“. 8. decembra 2008 časopis Rolling Stone vymenoval obal albumu za najlepší obal albumu roku 2008.

Úspech

Album bol certifikovaný na multi-platinové a platinové ocenenie vo Veľkej Británii, Írsku, Austrálii, Kanade, Mexiku, Novom Zélande a Španielsku. Album bol tiež certifikovaný na zlato v USA, Rakúsku, Dánsku, Holandsku, Nemecku, Grécku, Taliansku, Nórsku, Švédsku a Švajčiarsku. To je najväčší celovetovo siahajúci album skupiny.
Albumu sa predalo viac ako 2.700.000 kópií v prvom roku jeho vydania. Dodnes sa predalo cez 3 milióny nahrávok po celom svete.
Rovina (geomorfológia)

Rovina je územie (geomorfologický tvar) s rovným alebo len mierne zvlneným georeliéfom a s malou prevládajúcou výškovou (vertikálnou) členitosťou (na Slovensku a v Česku s výškovou členitosťou do 30 m).
Rovina sa nemusí nachádzať v nízkych nadmorských výškach. Príkladom vyššie položenej roviny na Slovensku je Veľká lúka na Muránskej planine.
Roviny tvoria 22,4 % povrchu Slovenska. Najviac sa vyskytujú na nivách riek (Dunaj, Morava, Váh, Nitra atď.) v nížinách.
Úrad pre vydávanie publikácií Európskej únie

Úrad pre vydávanie publikácií Európskej únie  alebo skrátene Úrad pre publikácie je medziinštitucionálny úrad, ktorého úlohou je zabezpečovať vydávanie publikácií inštitúcií Európskej únie - 2009/496/ES, Euratom.
Úrad pre publikácie denne vydáva Úradný vestník Európskej únie v 22 alebo v 23 jazykoch (v írčine v prípade, že sa uverejnenie požaduje), čo je vo vydavateľskom prostredí jedinečný fenomén.
Úrad vydáva alebo spolu-vydáva publikácie v kontexte komunikačnej stratégie inštitúcií. Úrad pre publikácie okrem toho ponúka niekoľko online služieb a poskytuje tak zdarma prístup k informáciám o európskej legislatíve (EUR-Lex), EÚ publikáciám (EU Bookshop), verejnému obstarávaniu (TED) a výskumu a vývoju (CORDIS).
Miloslav Roľko

Kariéra

Dvojnásobný olympionik, člen Slávie UK Bratislava, jediný majster Európy v histórii československého plávania. Vlastní kompletnú medailovú zbierku z európskeho šampionátu juniorov z roku 1975. V roku 1977 sa ako 16-ročný stal majstrom Európy na 100 metrov znak, na dvojnásobnej trati bol strieborný. Na OH 1976 v Montreali bol šiesty na 200 metrov znak, v Moskve 1980 šiesty na 400 metrov polohové preteky Na 100 metrov znak skončil štvrtý, len 11 stotín ho delilo od bronzu. Dosiahol tak najlepšie umiestnenie slovenského aj československého plavca (muža) na olympijských hrách.
V roku 1982 emigroval do vtedajšej Nemeckej spolkovej republiky. Viackrát sa stal majstrom krajiny, mohol ju reprezentovať na OH 1984 v Los Angeles, no nemecký pas dostal až dva mesiace po skončení Hier . V súčasnosti žije v Luxemburgu.
Crollon

Poloha

Obec má rozlohu 4,68 km². Najvyšší bod je položený 80 m n. m. a najnižší bod 24 m n. m.

Obyvateľstvo

Počet obyvateľov obce je 251 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rebríček FIFA

Slovenská reprezentácia

Slovensko bolo najvyššie v septembri v roku 2015 (14. miesto). V súčasnosti (október 2018) sa nachádza na 26. mieste s 1 491 bodmi.

Z: Body za Zápas

Tímy získajú 3 body za víťazstvo, 1 bod za remízu a 0 bodov za prehru. V penaltovom rozstrele, víťazný tím získa 2 body a porazený tím získa 1 bod.

D: Dôležitosť zápasu

Priateľský zápas (vrátane malých súťaží): D = 1,0
Kvalifikácia na majstrovstvá sveta alebo kvalifikácia na úrovni konfederácie: D = 2,5
Majstrovstvá na úrovni konfederácie alebo Pohár konfederácií FIFA: D = 3,0
Majstrovstvá sveta: D = 4,0

T: Sila súperovho Tímu

Sila súperovho tímu je založená na vzorci: 200 - pozícia v rebríčku súpera. Ako výnimka k tomuto vzorcu, tímu na vrchole rebríčku je vždy priradená hodnota 200 a tímom, umiestneným 150. a nižšie, je priradená minimálna hodnota 50. Pozícia v rebríčku je odvodená zo súperovho umiestnenia v najnovšom rebríčku FIFA.
Grainville-sur-Odon

Poloha

Obec má rozlohu 5,26 km². Najvyšší bod je položený 119 m n. m. a najnižší bod 46 m n. m.

Obyvateľstvo

Počet obyvateľov obce je 1003 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Irais

Poloha

Obec má rozlohu 13,5 km². Najvyšší bod je položený 137 m n. m. a najnižší bod 74 m n. m.

Obyvateľstvo

Počet obyvateľov obce je 196 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vincelottes

Poloha

Obec má rozlohu 1,85 km². Najvyšší bod je položený 255 m n. m. a najnižší bod 103 m n. m.

Obyvateľstvo

Počet obyvateľov obce je 339 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nilandú (Fáfu)

Nilandú (maldiv. ނިލަންދޫ‎) je jeden z obývaných ostrovov na atole Fáfu na Maldivách. Je hlavným mestom atolu. Počet obyvateľov je 1 633 (jún 2006), dĺžka ostrova 1 175 m, šírka 725 m. Vzdialenosť od hlavného mesta Male je 140,79 km.
La Hoguette

Poloha

Obec má rozlohu 24,44 km². Najvyšší bod je položený 267 m n. m. a najnižší bod 89 m n. m.

Obyvateľstvo

Počet obyvateľov obce je 678 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Jean-sur-Reyssouze

Polohopis

Saint-Jean-sur-Reyssouze má rozlohu 27,48 km². Najvyšší bod je položený 218 m n. m. a najnižší bod 178 m n. m.

Obyvateľstvo

Saint-Jean-sur-Reyssouze má 720 obyvateľov (2009).
Graf vývoja obyvateľstva:
Zdroje: INSEE
Brieuil-sur-Chizé

Poloha

Obec má rozlohu 8,06 km². Najvyšší bod je položený 82 m n. m. a najnižší bod 40 m n. m.

Obyvateľstvo

Počet obyvateľov obce je 121 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Motýle (kniha)

Motýle je kniha, ktorej autorom je známy slovenský spisovateľ, entomológ a fotograf Jozef Ponec. V roku 1982 to bola v Československu práca, ktorá v najväčšom rozsahu zobrazovala motýle a húsenice vo farebnom prevedení.
Kniha vyšla vo vydavateľstve Obzor v Bratislave. Má 384 strán, 7 čierno-bielych fotografií a 330 farebných vyobrazení motýľov a húseníc, ktoré sa vyskytujú na území Slovenska.
Vo všeobecnej časti pojednáva autor o stavbe tela motýľov (Lepidoptera), ich vývoji, ekológii, parazitoch húseníc, mimikry a o pohlavnej a sezónnej dvojtvárnosti. Táto časť je uzatvorená krátkymi kapitolami o hospodárskom význame, zemepisnom rozšírení a systematickom rozdelení motýľov. Každý obrázok motýľa je doplnený textom, kde je uvedený pomerne podrobný popis základných údajov o spôsobe života, ktoré sú uvedené vždy na strane oproti obrázku daného druhu motýľa. Práca je na záver doplnená registrom slovenských českých a vedeckým mien jednotlivých druhov motýľov.
Orègue

Poloha

Obec má rozlohu 36,43 km². Najvyšší bod je položený 230 m n. m. a najnižší bod 19 m n. m.

Obyvateľstvo

Počet obyvateľov obce je 480 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Železničná stanica Radvaň

Doprava

Na stanici sú dve dopravné, dve manipulačné koľaje a dve vlečky. Nástupištia sú dve. Stanica má pokladňu ZSSK.
Casey Neistat

Mladosť

Casey Neistat sa narodil a vyrástol v New London, Connecticut. Ako 16 ročný ukončil školskú dochádzku na Ledyard High School a už sa nevrátil. Od 17 do 20 žil v prívese s jeho priateľkou, Robin, a jeho synom, Owenom. Neskôr začal poberať sociálne dávky a rozhodol sa presťahovať do New Yorku
Po tom čo ukončil školskú dochádzku pracoval ako umývač riadu. Jeho prvou prácou v New Yorku bolo roznášanie pošty na bicykli.

Reklamy

Okrem jeho kariéry v televízii a na YouTube, natočil aj reklamy. Natočil ich pre Nike, Inc., Google, J.Crew, a aj Mercedes-Benz.

Osobný život

29. februára 2013 si v Kapskom Meste zobral za manželku Candice Pool. Majú dcéru Francine. Neistat má syna, Owena, z predchádzajúceho vzťahu s Robin Harrisovou.
Gomer

Poloha

Obec má rozlohu 3,24 km². Najvyšší bod je položený 385 m n. m. a najnižší bod 277 m n. m.

Obyvateľstvo

Počet obyvateľov obce je 229 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nová Kaledónia

Dejiny

Pôvodné obyvateľstvo ostrovov tvorili Melanézania. Ostrov Nová Kaledónia objavil v roku 1774 James Cook a v roku 1853 ho anektovalo Francúzsko. Od roku 1946 do roku 1999 bola Nová Kaledónia zámorským územím (TOM) Francúzska, odvtedy je zámorskou správnou korporáciou sui generis. Dvoma zmluvami (1988 a 1998) získala značnú vnútornú autonómiu s možnosťou vyhlásenia nezávislosti uzákonenou francúzskym Národným zhromaždením. Okolo roku 2014 sa má konať referendum o prípadnej nezávislosti.

Ekonomika

Ťažba niklovej rudy a poľnohospodárstvo (káva, kopra, hovädzí dobytok, obilie a zelenina) sú hlavné odvetvia. Hlavní obchodní partneri: Francúzsko, Japonsko a USA.
Ján Juraj Kitzling

Život

Narodil sa v roku 1764 v českej časti Habsburskej monarchie. V roku 1781 viedol výstavbu vojenských skladov v Budíne. Od roku 1789 bol košickým mešťanom. V roku 1789 vykonával stavebný dozor nad výstavbou divadla, naprojektovaného Štefanom Brockým a Jozefom Jánom Tallherom. V Košiciach taktiež naprojektoval dve veže jezuitského kostola a klasicistický evanjelický kostol na Mlynskej ulici (1804). V roku 1792 mal na starosti opravu požiarom poškodeného kláštora v Jasove. Zomrel vo februári 1809 v Košiciach.
Doranges

Poloha

Obec má rozlohu 19,43 km². Najvyšší bod je položený 1 121 m n. m. a najnižší bod 865 m n. m.

Obyvateľstvo

Počet obyvateľov obce je 149 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Akbar Veľký

Rozširovanie ríše

Na trón sa dostal v roku 1556, kedy vládli Mogulovia len Paňdžábu. O rozšírenie ríše, de facto o jej vznik z pomerne malého kráľovstva sa zaslúžil práve Akbar, ktorý k ríši čoskoro po svojom nástupe na trón, v roku 1560, pripojil Džajpur, Džódpur a ďalšie územia, v roku 1573 pripojil Gudžarát, v roku 1574 Urísu, 1576 Bengálsko, 1586 Kašmír, 1592 Sindh a 1594 Kandahár.
Za zmienku tiež stojí, že presunul hlavné mesto, ktoré bolo v Dillí do Agry, kde vystaval slávnu pevnosť, a založil mesto Fatéhpur Síkrí neďaleko Agry, ktoré mu malo slúžiť ako sídelné mesto. Z tohto plánu však zišlo.
Počas svojej vlády eliminoval zahraničné vojenské hrozby od afganských potomkov šáha Šéra, a v druhej bitke pri Panipate (1556) porazil hindského vodcu Hemu.

Zákonodarstvo

Akbar je známy najmä ako zákonodarca. Zaviedol rovnosť náboženstiev a zrušil potupnú daň džazja, vzťahujúcu sa len na nemoslimov, a hoci sám bol moslim, podporoval hinduizmus a zasadil sa o preklad hinduistických kníh do perzštiny. Údajne sa zaujímal aj o kresťanstvo a pozval do Indie jezuitov. Za zmienku stojí tiež stavba Ibadat Khana (perzsky Dom uctievania), akéhosi centra pre náboženské diskusie.

Zakázal detské manželstvá, satí a zvieracie obete. Zmenil zložitú a nespravodlivú daňovú sústavu, zaviedol políciu a uskutočnil veľa ďalších reforiem.
Podporoval literatúru, umenie a vedy, svojim ľudom bol mimoriadne obľúbený a nepochybne mal veľké zásluhy na rozvoji indickej kultúry. Zbieral literatúru a umelecké skvosty, dal postaviť rad budov.
Niccolò Paganini

Život

Mladý Niccolò sa učil hre na husliach už ako malé dieťa, najmä pod vedením svojho otca Antonia Paganiniho. Bol na neho veľmi prísny, Niccolò musel denne cvičiť až sedem hodín, keď si občas jeho otec myslel, že necvičí dosť usilovne, prikročil k fyzickým trestom alebo mu nedal jesť. Keď mal Niccolò päť rokov, začal sa ešte učiť hrať na gitare, od deviatich rokov pravidelne koncertoval. V roku 1801 odcestoval na hudobný festival do toskánskej Luccy, kde mal veľké úspechy. Po skončení festivalu sa rozhodol, že nepôjde späť do Janova, ale že tu zostane. Napriek tomu, že dostával vysoké honoráre za svoje vystúpenia, kvôli hraniu hazardných hier sa veľmi zadĺžil, stále však časť peňazí posielal svojim rodičom do Janova. Prehral dokonca i svoje husle, z čoho sa ale poučil a s hazardnými hrami úplne prestal. Jeho priateľ mu na koncert požičal svoje husle od Bartolomeo Giuseppe Guarneriho (známeho tiež ako del Gesù), po koncerte bol natoľko očarovaný jeho hrou, že mu nástroj venoval. Tieto husle („Cannone Guarnerius“) si Paganini veľmi obľúbil.
Na živobytie si zarábal početnými koncertami po celom Taliansku, jediné stále zamestnanie mal v rokoch 1805 a 1809 u kňažnej Elisy Baciocchi z Luccy, sestry Napoleona Bonaparteho. Od roku 1828 začal koncertovať i mimo Talianska, navštívil Nemecko, Francúzsko, Poľsko, Česko, Anglicko a Škótsko. Dňa 23. júla 1825 sa mu po známosti s Antoniou Bianchi narodil syn Achille, nikdy sa s ňou ale neoženil a po čase sa s ňou úplne prestal stýkať. Vďaka početným koncertom sa stal veľmi zámožným a mal cennú zbierku huslí od známych husľových majstrov – vlastnil i husle od Antonia Stradivariho či Niccola Amatiho.
Paganini zomrel v roku 1840 v Nice počas liečebného pobytu.

Choroby

Paganiniho celý život sužovali rôzne choroby, hlavne priapizmus; podľa dnešných výskumov trpel tiež Marfanovým syndrómom, čím sa dá vysvetliť jeho neobvyklý vzhľad a mimoriadna rozťažnosť ruky. Neskôr sa nakazil syfilisom, na následky ktorého aj zomrel. V tej dobe sa táto choroba ešte liečila pomocou ortute, ktorá síce chorobu čiastočne obmedzuje, ale je toxická a má rad nežiaducich vedľajších účinkov. Ku koncu života tiež trpel ochorením hrtana, čo mu veľmi sťažovalo rozprávanie. Napriek všetkým zdravotným problémom sa ale až do svojej smrti venoval intenzívnej hudobnej činnosti.

Historky

O Paganinim sa traduje mnoho historiek, dnes ale nemožno zistiť, či stoja na skutočných základoch. Na jednom koncerte vraj hral tak vášnivo, že pretrhol tri zo štyroch strún, napriek tomu dokázal koncert dohrať na najnižšej strune G. Podľa ďalšej varianty tohoto príbehu mu ich niekto pred koncertom úmyselne narezal.
Kvôli svojmu neobvyklému výzoru (čiastočne zapríčinenému Marfanovým syndrómom) a kvôli neobyčajnej genialite pri hre na husliach bol mnohými ľuďmi obviňovaný zo spolčenia s diablom, po smrti mu bol dokonca z tohoto dôvodu odopretý cirkevný pohreb; jeho telo bolo riadne pochované až 36 rokov po smrti.
Podľa legendy dala Paganiniho matke zjavenie Panna Mária, aby hral malý Niccolo na husliach, a vraj jej aj povedala, že nikto nezahrá jeho skladby tak dobre, ako on sám.
Billy-sous-Mangiennes

Poloha

Obec má rozlohu 24,66 km². Najvyšší bod je položený 250 m n. m. a najnižší bod 202 m n. m.

Obyvateľstvo

Počet obyvateľov obce je 387 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Knuthova cena

Cena Donalda E. Knutha (ang. Donald E. Knuth Prize), skrátene Knuthova cena (ang. Knuth Prize) je cena, ktorú udeľuje ACM SIGACT (Association for Computing Machinery Special Interest Group on Algorithms and Computation Theory) za mimoriadny prínos v oblasti teoretických základov informatiky. Je pomenovaná podľa informatika Donalda Ervina Knutha. 
Knuthova cena sa udeľuje každého jeden a pol roka od roku 1996 a jej súčasťou je finančná suma vo výške 5000 amerických dolárov. V porovnaní s Gödelovou cenou, ktorá sa udeľuje za vynikajúce články, je Knuthova cena udeľovaná skôr za celkový prínos v danej oblasti.
La Neuveville-sous-Montfort

Poloha

Obec má rozlohu 10,21 km². Najvyšší bod je položený 467 m n. m. a najnižší bod 324 m n. m.

Obyvateľstvo

Počet obyvateľov obce je 176 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hotel Radisson Blu Carlton

Hotel Radisson Blu Carlton (staršie Hotel Carlton) je jeden z najluxusnejších a najdrahších hotelov v Bratislave. Je to hotel kategórie **** (štvorhviezdičkový) v historickom jadre mesta na Hviezdoslavovom námestí 3 v blízkosti historickej budovy Slovenského národného divadla a budovy Reduty, sídla Slovenskej filharmónie.
Na mieste hotela stál už v 13. storočí hostinec U labute a od roku 1760 hostinec U troch zelených stromov (orig. Zu den 3 grünen Bäumen). Celý hostinec kúpil v roku 1838 riaditeľ prvej Uhorskej bratislavsko-trnavskej železnice Johann Löwy. Ten ho dal v rokoch 1844 – 1846 prestavať podľa návrhu staviteľa Ignáca Feiglera ml. a premenoval ho na hotel U zeleného stromu. Z pôvodnej jednoposchodovej budovy tak vznikla trojposchodová s dvoma dvornými krídlami a klasicizujúcou fasádou. Od roku 1905 bolo v budove hotela prvé kino na Slovensku (v Hornom Uhorsku) s názvom Elektrobioscop.
Od roku 1857 prevzal hotel známy obchodník s vínom Jakub Palugyay, ktorý už od roku 1849 vlastnil v hoteli kaviareň. Palugyajovci prevádzkovali hotel pod názvom K zelenému stromu do roku 1912.
Hotelu konkuroval od roku 1860 susediaci hotel National s kaviarňou Savoy. Ten v roku 1908 kúpil od Františka Spenedera Henrich Prüger, ktorý v rokoch 1903 až 1909 pôsobil aj ako manažér hotela Savoy v Londýne. V roku 1911 prikúpil Gervayov dom a v roku 1912 po smrti Karola Palugyaya aj hotel U zeleného stromu. Všetky tri objekty nechal prestavať v rokoch 1912–1913, čím vznikol hotelový komplex Savoy-Carlton otvorený v júni 1913. Meno Carlton vzniklo spojením skratiek mien predošlých majiteľov Karola Palugyaya (Carl) a jeho manželky Antónie (Ton-ka) - Carlton. Krátko na to sa z hotela odsťahovalo 5. októbra 1913 aj kino Elektrobioscop na druhú stranu námestia, kde je dodnes pod menom Mladosť.
Najväčšia prestavba prebehla v rokoch 1925 – 1929 podľa projektu Milana Michala Harminca. Všetky tri budovy sa zjednotili do jedného celku a zvýšili sa o štyri poschodia, vznikla jednotná fasáda a charakteristická vysoká strecha.
V 80. rokoch 20. storočia bol hotel už natoľko schátraný, že sa musela zastaviť jeho prevádzka. Po rekonštrukcii a prestavbe bol hotel otvorený v októbri 2001.